text:
Friday, June 12, 2015
Alternative Source sa Tubig Gitun-an
Ni Alex Mapoy
BUTUAN CITY – Gitun-an karon sa Butuan City Water District (BCWD) ang Brgy. Bit-os sakop ning siyudad nga mahimong “alternative source” sa tubig sa water district.
Sumala ni BCWD Senior Public Relations Officer Ramil S. Barquin, lauman nga adiser mahuman ang kasamtangang tuig, mahuman ang gihimong pagtuon sa ilang mga inhenyero. sa water district
Dugang ni Barquin, gihimo kini nga lakang bisan pa man og gipaspasan ang konstraksyon sa Butuan City Bulk Water Supply Project sa Sitio Iyao Brgy. Anticala ning siyudad.
Inisyatiba kini sa water district isip pagpaneguro nga maserbisyohan ang katawhang konsumidor sa dakbayan.
Gitin-aw sa opisyal, kon makita sa working team nga kayang mo prodyus og 1,000 cubic meters nga tubig ang Brgy. Bit-os, muntaran gilayon nila kini og Water Reservoir.
Ang mapundo unyang tubig maoy i-suplay sa duha ka barangay – ang Bit-os ug San Vicente sa higayon mo hinay ang pressure sa tubig gikan sa watershed.
Pasabot sa opisyal, ang tubig unya nga gikan sa watershed nga i-suplay alang unta sa Brgy. San Vicente sa higayon nga mo hinay ang pressure, ang i-divert kini pagsuplay sa ubang bahin ning siyudad sanglit ang tubig gikan sa Brgy. Bit-os maoy buhian aron pabiling makatubig ang nasangpit nga duha ka barangay.
Ang nahisgutang senaryo ang pabilin pang damgo sanglit wala pa nahuman ang gihimong pagtuon sa mga inhenyero.
Kahinumdoman nga nihanyag si RTR Mayor Ernie Ceniza sa kagamhanang lokal ning siyudad nga mahimo nga sa ilang lungsod kuhaon ang tubig nga isuplay sa dakbayan sa Butuan sanglit nanubra ang ilang tubig.
Sa bahin usab ni Barquin, nindot ang maong hanyag, apan ang problema, layo ang maong lungsod ug dako usab ang gasto kon sa maong lungsod kuhaon ang dugang tubig nga i-suplay ning siyudad.
Subay niini, dinhe na lamang sa siyudad mangita ang water district og laing tinubdan sa tubig sanglit anaa lamang kini sa duol.
Subscribe to: Post Comments (Atom)


c: text/html

text:
Tultolanan o tipiganan sa mga Prinsipyo ug Kombensiyon nga gisagop sa Bisaya Magasin kabahin sa gramar ug espeling sa Binisaya. Sa laing pagkasulti, kini maoy estaylbok sa maong basahon.
Tuesday, December 29, 2009
Lantugi sa SAAD
Maayong pagkabatbat ug pagkahulagway ang argumento nga gibarogan ni Joseph. Tukma. Ang gikalibgan ko lang, nganong gigamitag hyphen ang SAAD (SA-AD)?
Kon ang maong hyphen usa lang ka device alang sa diskusyong gramatikanhon (syllabication), nan, wa koy pagsupak. Apan kon ang hyphen, ingnon niyang uban gayod sa pagsulat sa pulong SAAD sa tanang higayon, morag maingon na tingaling nahisukwahi na sa tradisyon. (Pasayloa ang pagtipas kun paglikoy sa laing isyu sa hilisgotan, apan nagtuo ko nga hinungdanon gihapon ni sa ngalan sa pagtuon sa pinulongan).
Sa Binisaya, dili angayng ulangog hyphen ang managsunod nga vowel sama sa SAAD, ANAA, DAAN, DALIA, GAAN, TUO, GUOD, ubp. Gamiton lamang ang hyphen diha sa silabikasyon nga magtapos og consonant nga sundan og vowel ingon sa: MUG-OT, BAG-O, DAD-A (dalaha), KAN-A (kaona), PUN-A (punoa), WAD-A (walaa), PUS-ON, BUN-I (BUN-I is ringworm; BUNI is kanang lungag o buho nga napilot o natambakan, maong naBUNI na), ubp.
Hinuon, ang paggamit og hyphen sa managsunod nga vowel komun kaayo sa mga wala magpraktis sa pagpanulat og Binisaya (sa kahadlok nga tingalig Iningleson unya pagbasa ug malain hinuon ang buot ipasabot). Ang giparentesis ako-ako rang panaghap apan posible kaayo nga mao gyoy rason.
Nagsukad pod ni sa kawala nato maanad sa pagbasa ug pagsulat og Binisaya. Ang Iningles nga paagi sa pagbasa maoy naa sa atong panghunahuna, maong instinct ang nagmando nga butangan og hyphen bisag wala kinahanglana.-- (ES Godin)
Friday, December 11, 2009
Questionaire interview on Dialectology
1.) For you, how is Cebuano defined?
Para nako, Cebuano is the native people (in blood) of Cebu and also the English name of their language.
2.) In common/everyday parlance, Bisaya is the term used to refer to Cebuano. Whenever a person or a language is called Bisaya, it is a common notion or it would immediately refer to Cebuano despite the fact that there are many languages in the Visayas which in general are called Visayan or Bisaya. Is Bisaya any different from Cebuano? How do they differ?
There is a misconception on this matter. Sa akong pagsabot, ang terminong Bisaya (in our sensibility as Bisdaks) dili mahimong sabton nga pinulongan. "Binisaya" ang pinulongan, para natong mga Bisaya. But to non-Visayans (naa sad nuoy daghan nato nga mipalit sa ideya labi na tong Iningles o langyaw na kaayog panghunahuna, sorry to say), the term Bisaya can be both understood as people and language. Ang labi pa gyong nakadaot kay ang Binisaya/(Bisaya) sabton ra sad dayong Cebuano, which is dako kaayong sayop. For me, "Bisaya" is different from "Binisaya" and the later is totally not just a Cebuano language. But sad to say, at present practice, almost all uses the term Cebuano (the foreign-sensible equivalent) to mean "Binisaya". Angay untang hunahunaon nga ang terminong Cebuano, literally, came from the word Cebu, after governing authorities named Sugbo as Cebu, the official name of the place. Now, naunsa mang pagkahitaboa nga ang Binisaya/(Bisaya) of the entire Visayas nahimo na man lang Cebuano? My own findings on this are as follows:
a. Tungod ni kay ang atong mga educator ug researcher who possibly introduces first the idea are mostly influence by foreign sensibility, infact, also uses foreign terminologies.
b. "Binisaya" is a general term that has no phonetically-fit English equivalent, that’s why the term Cebuano would always comes first to mind.
c. "Binisaya" (b+IN+isaya) is a Visayan grammar-structured term that’s why non-Bisaya sensible would rather use the term Bisaya or Cebuano instead.
3.) Among the varieties of Cebuano, what is considered as the standard variety?
To make it clearer, let me use the term Binisaya instead of Cebuano because for me, Binisaya in Davao and Bohol or elsewhere can never be a variety of Cebuano. Ok, what is considered as standard? My answer is obviously ‘none or all of the above’. Para god nako, walay diyalekto sa Binisaya nga menos og klase, pinihig or marginalized.
4.) Does Cebuano in general have a distinct way of speaking that sets it apart from other languages, like when you hear it, it’s easy to identify? [ex. Hiligaynon is recognized as a ‘malambing’ language because of its sing-song tone]
Absolutely, there is… as far as intonation and accentuation is concerned. Infact, a Cebuano who speaks Tagalog or English (except those who are very fluent) can easily be identified. Cebuano or Bisaya in general maybe known for the "pahagsa" accent.
5.) What are the distinct sounds of Cebuano? (i.e. does i vary with e, o with u, etc).
There are several varieties of accentuation in Binisaya. It varies from one place or even barrio to another. In Bogo, north of Cebu for example, the Gairanons (of Barangay Gairan) have a different and unique accent from those who are not, and the Nailongnons (Brgy. Nailon, next Barangay to Gairan) have also their own way of speaking which is totally different to those from the Poblacion, just a 3 and 5 kilometers away respectively. Lisod lang ika-explain ang kalainan sa mga paglitok ani. Mas nindot ug mas sayon ma-appreciate ang mga variant sa accentuation kon ma-record in audio form.
In case of the orthography, the E, U or O vowels on this matter does not make any sense. Mostly, if not all, ordinary speakers of Binisaya do not really care to what is the exact or ideal spelling of words it may. In my experience, only writing practitioners (not even all) in Binisaya had this in mind.
(Dunay mga obserbasyong nag-ingon nga originally, tulo ra ka vowel ang Binisaya [a, i, u]. Tinuod man ni o dili, walay problema ani. Apan dihang mingsulod ang mga foreign word sa atong pinulongan, mingsulod usab ang E ug O [as the retention in our spelling rule] isip respeto sa atong gihulaman, gawas pa nga kini usab maoy komun nga paagi sa pagpanghulam sa ubang progresibong mga lengguwahe.)
6.) Among the three varieties/dialects included in the study, how do they differ from each other? What are the peculiarities of each dialect, with regards to sounds and lexicon?
Binisaya in Cebu, Binisaya in Bohol & Binisaya in Davao are variations or dialect of Binisaya, the language of Visayans. Para nako, halos managsama ra ni sila except sa pipila lang ka aspeto especially in phonology. Una, these (3) dialects shared the same grammatical structures, the same pronouns, the same linkers, identifiers. Ang nakalahi ra gyod mao ang nagkalainlaing variations sa paglitok, ug pipila ka variations sa mga pulong sa iyang colloquial nga gamit.
Ang dakong kalainan sa Binol-anon tandi sa Sinugboanon mao ra ang J sound nga Y sa naulahi, i.e. PANJO sa Bohol, PANYO sa Cebu, KABAJO sa Bohol, KABAYO sa Sugbo. Naa poy daghang linitokan sa Bohol nga alang-alang A ug alang-alang U, pero kon sulaton na nila kay Sinebuhano man ilang gamiton. So, maingon ra gihapon nato nga sa panlitok ra nagkadiperensiya.
Hinuon, naay pipila ka kalahian sa kahulogan sa pulong.
Pananglitan:
buto - in Bohol means testicles or male animals
buto – in Cebu (also in Davao) means female sexual organ
Pero managlahi ni silag accentuation, busa masabtan ra gihapon.
Ang Binisaya sa Davao, sa karon nga sitwasyon (bisag sa tinuoray wa pa ko kaadtog Davao, apan dugay ko sa Bukidnon), usa na ka mixture sa Binisaya, Tinagalog, Hinilonggo, Ilocano, Muslim, Chavacano, ug uban pang nahasagol nga mga lengguwahe. Mao nga kon tukion gyod pag-ayo, hilabihan na pod ni kadaghan og diyalekto. Sa akong pinobreng pagsabot, ang orihinal gyod nga Binisaya sa Davao pareho ra sa Binisaya sa Cebu. Pero samtang nagkadako ang komunidad nunot sa panagsagol-sagol sa katawhan, nahimong misteso ang ilang Binisaya. Ang tinuod, nagtuo ko nga adjustable o flexible kaayo ni sila, depende sa dominanteng lengguwahe sa panagtapok. They can easily switch-in from one language to another. For example, from Tagalog to Ilonggo or to Sinebuhano. Ug komun nga mahitabo ang paghulam-hulam o pagbaylo-baylo not just in words but also in structure. Pero kining sitwasyona sagad naa ra mahitabo sa urban nga mga dapit. Ang tua sa hilit nga mga barangay, lunsay pa kaayo silag Binisaya, ug kon mamulong sila in public, diskurso pananglit, maningkamot man pod ni sila pagsultig lunsayng Binisaya.
9.) Popular media has somehow shown Cebuano in a negative light, and it is often used in comedy shows, or in general, it is used to evoke humor and laughter. It is also stereotyped as the language of the helpers and the low class people. The manner of speaking [especially not being able to pronounce the e and o of Tagalog/Filipino] is used as a judgment. Does the manner of speaking employed in these shows reflect the real way of speaking Cebuano or it is just stereotyping?
Makapasubo kaayo ni ug maoy usa ka dakong binuang. Kasagaran, eksaherado ang ilang pag-portray, kay hibawo ka, dili kaayo moepekto ang humor kon dili i-exagerate. Therefore, an act of stereotyping, a discriminatory act. Angay na unta ning undangon, badlongon, kon may pagtahod sila sa ilang isigkaingon. Why make us Bisaya as object of humor? Why make our beloved "Indays" as atsays?
10.) Are there differences in syntax/word-order?
Sa paniid nako, wala man gyoy kalahian sa word order sa tulo ka diyalektong gihisgotan. Sa ako nang gikaingon, ang Binisaya ning tulo ka dapit, pareha ra originally. Pareho ra ni silag mga pronoun, pareho rag affixes, sama rag mga particle, linklers, etc. Tinuod nga mahimong magkausab-usab ang word order, pero kana mga characteristic ra gihapon nga parehong anaa sa tulo. Kini tungod kay usa ra man lagi ilang grammatical structure, so kon mahimong tualihon ang usa, nan, puyde pod ang usa.
11.) Are there differences in the pronoun system?
Sa akong tan-aw, wala. Kon duna man, ginagmay ra kaayo ug kasagaran naggumikan lang sa intonation o accentuation sa matag usa. Pananglit, ang ako sa Cebu, litokong aho/ajo sa Bohol. Ang iya, litokong ija/idya, ang inyo mahimong injo.
Ang sa Davao sad, sumala sa akong mga nabasahan sa mga blog, wala gihapoy mga kalainan gawas sa ilang paggamit na gyod sa Tinagalog, Hinilonggo, ubp. Pero kini gong panagsambog, o panagsagol-sagol, nanghitabo sad sa tanang dapit diin nagkasagol ang lainlaing kaliwat. So, dili gihapon maisip nga distinction.
Ang unang apektado kaayo niining impluwensiya sa kasilinganan, sa ako nang gikaingon, mao ang urbanized nga mga dapit ug nagkasagol-sagol ang rasa sa katawhan. Numero unong hinungdan mao ang media partikular sa impluwensiya sa Tinagalog. (Kaniadto ang usa ka edarang Bisaya kon makaanhag Manila, luoy kaayo kay dili man makasabot og Tinagalog apan karon, ang 6 anyos nga batang naa sa urban nga dapit sa Kabisay-an, maayo na kaayong mosunod sa mga teleserye sa TV). Ug kay ang Davao dapit man nga daghag klase sa katawhan, nahitabo nga mas dominante hinuon ang Tinagalog isip maoy komun nga lengguwahe (common language).
Ug kining panagsambog-sambog, laing kuwestiyon na sab tingali kalabot sa pag-ila sa pinulongan labi na kay flexy basis lang ang paggamit ani. Angay tingali natong ipangutana, Binisaya pa ba? O Tinagalog na? Kini matubag pinaagi sa pag-ila sa estrukturang gigamit sa pagsulti. Pananglit, kon estruktura sa Tinagalog ang gigamit nga gisaglan lag mga pulong Binisaya, nan, dili na kana Binisaya kondili Tagalog or Filipino language na.
12.) Please list words which differ from one variety to another (between two dialects or the three of them). It would include words which are different but have the same meaning and words which are the same in form but have different meanings (between varieties).
Bahin sab sa pipila ka panaglahi sa kahulogan sa mga pulong, para nako, bunga lang sa kalimitado sa pagtuon sa atong katawhan sa pinulongang Binisaya. Sayod ta nga kining atong Binisaya wala itudlo sa mga eskuylahan busa kon unsa ray komun nga gigamit sa usa ka komunidad, mao ra say mahibaw-an sa mga bata. Ang pinulongan god nga wala itudlo academically, mo-evolve lang sulod sa komunidad nga naggamit agad usab sa mga impluwensiya sa mga silingan. Kon ang usa ka bata nagdako nga dili tigbasa-basa og mga sinulat nga Binisaya, mosamot nga ang iyang nahibaw-ang bokabularyo limitado ra kaayo. Ug ang mas milambo hinuon sa iyang sistema mao ang pinulongang gitudlo kaniya, ang pinulongang mabasahan niya kanunay, ug ang mga impluwensiya nga kanunay niyang madungog (sa TV).
Ug kay wala lagi itudlo ang tukma o husto gyod nga kahulogan ug paggamit sa mga pulong Binisaya ingon man ang han-ay niini, nahitabo ang lainlaing pagsimang-simang sa ebolusyon sa Binisaya sa matag dapit (Panaglahi-lahi nga lisod ma-distinguish tungod kay walay consistent pattern sanglit resulta man lang sa pagkasimang o pagkasayop, pag-evolve nga nanghitabo usab sa laing dapit). Wala itudlo sa atong kabataan kon unsa gyod ang mga article nga Binisaya, ang mga preposisyon, ang hustong paglanggikit (affixation), ubp. Resulta, nagkayamukat ang Binisaya, labi na gyod sa Binisaya sa mga batan-on karon, ug kasagaran sa maong mga kalainan— dili gramatically correct. Nga sa ato pa, kayamukat nga maoy pagkaguba sa pinulongan gumikan sa kakulang sa kahibalo bahin niini.
Tingali naay moingon nga buot na sad nakong gaposon sa gramar ang sinultihang gigamit sa katawhan. Nganong pagbut-an man ang katawhan sa gramar-gramar? Well, tinuod sab ni. Infact, kini man lagi ang actual nga sitwasyon karon. Kon dili kargadog Tinagalog, Binisaya sab nga nabulit sa sayop.
Karon, mahimo ba diayng masayop ang katawhan sa pinulongang ilang gigamit diin sila nagkasinabot? Ang akong tubag mao nga DILI. Dili mahimong masayop ang maglilitok. Apan kon Binisaya pa ba nang ilang gilitok, maoy butang nga maglisod na ko pagtubag. Para god nako, ang usa ka pinulongan maila o ma-identify man pinaagi sa iyang estrukturang gramatikanhon. Kon ang estruktura dili na iya sa Binisaya, nan, dili siya Binisaya o diyalekto sa Binisaya.
Usa ka maayong eksampol tingali niini mao ang Chavacano sa Mindanao (Zamboanga) ug Cavite. Ang Chavacano kon atong paminawon Kinatsila gyod kaayo. Apan, matod sa mga nanagtuon, ang usa ka Katsila sa Espanya, dili na pod makasabot niining Chavacano, sama nga ang Cavite ug Zamboanga dili na pod magkasinabot sa usag usa. Nga sa ato pa, ang Chavacano dili na gyod pinulongan sa Katsila. (Nahitabo ni tungod kay ang Zamboanga, Cavite ug Spain wala na may economic exchange sulod sa taas-taas nga panahon).
NOTE: Ms. Angie, Ang question 7 & 8 morag natubag na nako sa laing pangutana, maong ako na lang gitangtang.
Salamat sa imong pagsalig,
Manoy Egay

robotstxt: allowed

filter: keep


text:
Mga Tagna Bahin sa Atong Panahon
Mga Tagna Bahin sa Atong Panahon
ANG Bibliya nagtagna nga ang Gingharian sa Diyos magpahinabog tinuod nga kalinaw ug kalipay sa yuta. (Daniel 2:44) Diha sa Amahan Namo, o Pag-ampo sa Ginoo, gitudloan ni Jesus ang iyang mga tinun-an nga iampo kini: “Paanhia ang imong gingharian. Matuman unta ang imong kabubut-on, maingon sa langit, mao man usab sa yuta.” (Mateo 6:10) Diha usab sa tagna nga gisulti ni Jesus sa iyang mga tinun-an sa Bukid sa mga Olibo, iyang gihisgotan ang espesipikong mga hitabo ug mga kahimtang dinhi sa yuta sa dili pa magmando ang Gingharian. Kining mga hitaboa maglangkob sa ilhanan nga tin-awng makita sa diyosnong mga tawo. Pila ka bahin sa maong ilhanan ang imong nahibaloan?
Gubat sa mga Nasod. Si Jesus nagtagna: “Ang nasod motindog batok sa nasod ug ang gingharian batok sa gingharian.” (Mateo 24:7) Sa wala pa ang unang gubat sa kalibotan sa 1914, gagmay ra ang mga gubat. Apan sa Gubat sa Kalibotan I, daghang nasod ang nalangkit, ug naimbento usab ang mga hinagiban nga malaglagon kaayo. Pananglitan, ang ayroplano nga bag-o pang naimbento niadtong panahona gigamit sa paghulog ug bomba sa mga sibilyan. Ngilngig kaayo ang resulta sa paghimog daghang armas. Halos katunga sa 65 ka milyong sundalo nga gipadala sa gubat ang nangaangol o nangamatay. Dugang pa, paglabay sa mga tuig human sa 1914, mas daghan pang kinabuhi ang nakalas. Matod pa sa usa ka historyano, wala gayod kita mahibalo kon pilay namatay sa Gubat sa Kalibotan II. Hangtod karon, ang mga gubat walay hunong.
Kaylap nga Kanihit sa Pagkaon. Si Jesus nagtagna: “Aduna unyay mga kanihit sa pagkaon.” (Mateo 24:7) Sa 2005, ang magasing Science nag-ingon: “Adunay 854 ka milyong tawo sa kalibotan (mga 14% sa populasyon) ang nag-antos sa malnutrisyon.” Sa 2007, ang usa ka ahensiya sa United Nations nagtaho nga adunay 33 ka nasod nga kulang ug suplay sa pagkaon. Kon nagkadako ang produksiyon sa pagkaon, nganong daghan man ang gigutom? Ang usa ka hinungdan maoy tungod kay ang abot sa yuta gihimong ethanol nga pangtubil sa mga sakyanan. Sumala sa mantalaan sa Habagatang Aprika nga The Witness, ang gidaghanon sa ethanol sa usa lang ka pagtubil sa sakyanan nga kasarangag gidak-on sama sa SUV, nagkinahanglag lugas nga igo nang ikapakaon sa usa ka tawo sulod sa usa ka tuig. Bisan sa adunahang mga nasod, daghan ang maglisod sa pagpili kon unsay ilang unahon, pagkaon ba o ang ubang panginahanglan sama sa tambal, tungod sa kamahal sa palaliton.
Kusog nga mga Linog. Si Jesus nag-ingon: “Aduna unyay dagkong mga linog.” (Lucas 21:11) Kon ikaw naghunahuna nga mas daghan karon ang apektado sa mga linog, husto ka. Sa 2007, ang usa ka siyentipiko nga nagtuon bahin sa linog, si R. K. Chadha, miingon: “Nagkadaghan ang mga linog sa tibuok kalibotan.” Sumala pa niya: “Walay nahibalo kon ngano.” Dugang pa, daghan ang nangamatay sa linog tungod kay midaghan ang mga tawo diha sa mga dapit diin kini nahitabo. Ang linog sa Indian Ocean niadtong 2004 ug ang tsunami nga gipahinabo niini maoy “kinadaghanag napatay sulod sa halos 500 ka tuig,” matod pa sa U.S. Geological Survey.
Mga Sakit nga Lisod Tambalan. Si Jesus nagtagna: “Aduna unyay . . . mga kamatay.” (Lucas 21:11) Sa tibuok kalibotan, daghan ang nag-antos tungod sa karaan ug bag-ong mga sakit, ug daghan niini wala pay tambal. Pananglitan, ang mga nasod naningkamot nga wad-on ang sakit nga malaria apan pirme silang mapakyas tungod kay kini wala gayod mapukgo. Dugang pa, minilyon ang nangamatay tungod sa karaang mga sakit, sama sa TB ug AIDS, ug sa ubang bag-ong mga sakit. “Ang ikatulo ka bahin sa populasyon sa kalibotan nasakit ug TB,” nagtaho ang World Health Organization. Nakaplagan usab sa maong organisasyon nga ang HIV nakaamot sa epidemya sa TB sa daghang nasod. Matag segundo, usa ka tawo ang mataptan ug TB, ug kining sakita halos dili na madutlag tambal. Sa 2007, dihay nasakit ug TB sa Uropa nga “wala gayod maayo sa among mga tambal,” nagtaho ang magasing New Scientist.
Nagkangil-ad nga Kinaiya sa Tawo. Si Jesus nag-ingon: “Tungod sa pag-uswag sa kalapasan mobugnaw ang gugma sa kadaghanan.” (Mateo 24:12) Gawas sa gitagna ni Jesus, si apostol Pablo daan nang naghisgot nga magkangil-ad ang kinaiya sa tawo. Iyang gihubit ang malisod nga kinabuhi sa “kataposang mga adlaw” sa dili pa taposon sa Gingharian sa Diyos ang presenteng sistema sa kalibotan. “Ang mga tawo unya magmahigugmaon sa ilang kaugalingon, magmahigugmaon sa salapi, mapagawalon, mapahitas-on, mapasipalahon, dili-masinugtanon sa mga ginikanan, dili-mapasalamaton, dili-maunongon, walay kinaiyanhong pagbati, dili-ikasabot, mga tigbutangbutang, walay pagpugong-sa-kaugalingon, mabangis, walay gugma sa pagkamaayo, mga mabudhion, gahig ulo, nangburot sa garbo, mga mahigugmaon sa kalipayan inay nga mga mahigugmaon sa Diyos, nga nagbaton sa dagway sa diyosnong pagkamahinalaron apan nagpanghimakak sa gahom niini.” (2 Timoteo 3:1-5) Dili ka ba mouyon nga ang mga tawo mas daotan karon kay sa kaniadto?
Wala hisgoti ni Jesus ug ni Pablo ang tanang hinungdan kon nganong daotan kaayo ang kahimtang sa kalibotan karon. Bisan pa niana, natuman gayod ang ilang gitagna bahin sa mga panghitabo ug kinaiya sa mga tawo karon. Apan unsay mahitabo sa umaabot? Ang mga pulong ni Isaias nga tukmang nagtagna sa pag-abot sa Mesiyas naghubit usab sa maayong mga kausaban nga ipahinabo sa Gingharian sa Diyos dinhi sa yuta. Ato kining hisgotan sa sunod artikulo.
[Hulagway sa panid 6]
“Ang nasod motindog batok sa nasod”
[Hulagway sa panid 7]
“Aduna unyay . . . mga kamatay”
[Credit Line]
© WHO/


text:
Ozamiz City - Usa ang nadakpan sa gihimung buy bust operation sa kapulisan sa Pingol St., Brgy. Tinago, dakbayan sa Ozamiz
Atol sa gihimung operation sa Provincial Public Safety Company (PPSC Misamis Occ.) sa pagpanguna ni PSI Byant Reponte nasayran nga banda alas 3:30 ang takna sa hapun kagahapung adlawa (SEPT 18) usa ka buy bust operation ang gihimu sa kapulisan nga mao’y resulta sa pagkasikop sa usa ka ARNEL ABAN OCA 37 ANYOS nga nanimuyo sa Brgy. Pulot syudad sa Ozamiz
Nakuha sa possession ug control sa dinakpan ang unom ka rectangular sachet nga gituohang shabu, usa ka disposal lighter, ug ang duha ka (2) one hundred peso bill nga marked money
Dali guilayong gidala ang maong dinakpan ngadto sa Provincial Headquarter’s sa PPSC nga nahimutang sa dakbayan sa Oroquieta